鮑汁扒花膠 件花膠雖然唔算厚身，但極之大塊，最重要喺炆得夠晒腍，切起嚟黏而有韌勁，入口口感軟滑，感覺喺膠質豐厚，而且，個鮑汁甚為香濃惹味。講到整大肉蟹，喺呢度嘅主打菜式之一，除咗新鮮揀手大大隻靚蟹之外，整法非常多，有最人氣嘅避風塘炒、需預定嘅豆豉涼瓜焗、惹味刺激嘅胡椒炒、古法蒜子炒、醒胃嘅梅子果皮蒸、薑蔥上湯炒、估佢唔到嘅薑蔥腐乳炒、最食出蟹鮮味嘅花雕蛋白雞油蒸，以及辣粉之選嘅麻辣水煮，真喺花多眼亂。